Блатничка

Блатничка,  Blatnička — село в окресѣ Годонин (код CZ0645) в Югоморавском краю (код CZ064) в Чехии. Старостка — Ярмила Грушкова.

Обывательство
Село мало ку 1. януару 2010 452 жытели.
Подля штатистик з 1.1.2017 в селѣ суть 424 обывателе, з того 220 мужи, 202 жены. Середный вѣк мають: мужи — 41,5, жены — 45 рокы.

История
Назва села
Край в околици днешной Блатничкы зачав ся заселяти року 1240 колонистами з Австрии. Перва упоминка о селѣ походить з року 1362  з книгы, званой Liber negotiorum в дотычности о збераню мыта — ту село записане яко Platnicz Superior (Blatnice Horní).  Село первый раз по латинскы записане в року 1665, яко Panio Blattnicio, в року 1671 по нѣмецкы, яко Klein Blatnitz. Од року 1788 аж до року 1883 село означоване было, яко Malá Blatnice, од року 1883 крайскы уряды предписали официалну назву селу — Блатничка (чеш. Blatnička).HUDEČEK, Miroslav. Co přinesl čas. Obec Blatnička. Одчитане 2013-10-19. Доступне онлайн чеш.

Войновы нещастя
Року 1605 село было выпалене и цѣлком окрадене. В часѣ Тридцятьрочной войны (1618–1648) войска даколькых армад за рядом окрадали и пустошили село, аж по концю войны живот ся вернув до бѣжных колей. 
Новшы часы
 1930 — выбудованый водовод;
 1939 — заведена електрика;
 1953 — зачало ся телевизне высыланя.

Дружобны мѣста в заграничу
Братске мѣсто  — Фалкенштайн, Австрия, нѣм. Falkenstein (Niederösterreich). 

 Референции 

Катеґорія:Населены пункты Чехии
Катеґорія:Югоморавскый край